SL Uradni list Evropske unije C 23/52

Sporočilo francoske vlade v zvezi z Direktivo 94/22/ES Evropskega parlamenta in Sveta o pogojih za izdajo in uporabo dovoljenj za iskanje, raziskovanje in izkoriščanje ogljikovodikov (1)

(Obvestilo o vlogi za dovoljenje za iskanje tekočih ali plinastih ogljikovodikov, imenovano „Permis de Brignoles“)

(Besedilo velja za EGP)

2010/C 23/10

Družba Schuepbach Energy LLC s sedežem na 2651 North Harword, Suite 570, Dallas, TX 75201, UNITED STATES OF AMERICA, je z zahtevkom z dne 1. oktobra 2008 zaprosila za dovoljenje za iskanje tekočih ali plinastih ogljikovodikov, imenovano „Permis de Brignoles“, za obdobje treh let na površini približno 6 781 kvadratnih kilometrov, ki pokriva del departmajev Bouches-du-Rhône, Var, Alpes-Maritimes in Vaucluse.

Območje, ki ga pokriva dovoljenje, je omejeno z loki poldnevnikov in vzporednikov, ki povezujejo točke, določene v nadaljevanju, z njihovimi geografskimi koordinatami v stopinjah, pri čemer izhodiščni poldnevnik poteka skozi Pariz.

Točke Zemljepisna dolžina Zemljepisna širina A 4,40 o V. z. d. 48,90 o S. z. š. B 4,40 o V. z. d. 48,70 o S. z. š. C 5,30 o V. z. d. 48,70 o S. z. š. D 5,30 o V. z. d. 48,50 o S. z. š. E 5,20 o V. z. d. 48,50 o S. z. š. F 5,20 o V. z. d. 48,40 o S. z. š. G 5,00 o V. z. d. 48,40 o S. z. š. H 5,00 o V. z. d. 48,30 o S. z. š. I 4,60 o V. z. d. 48,30 o S. z. š. J 4,60 o V. z. d. 48,10 o S. z. š. K 4,20 o V. z. d. 48,10 o S. z. š. L 4,20 o V. z. d. 48,00 o S. z. š. M 3,60 o V. z. d. 48,00 o S. z. š. N 3,60 o V. z. d. 48,10 o S. z. š. O 3,50 o V. z. d. 48,10 o S. z. š. P 3,50 o V. z. d. 48,20 o S. z. š. Q 3,60 o V. z. d. 48,20 o S. z. š. R 3,60 o V. z. d. 48,40 o S. z. š. S 3,70 o V. z. d. 48,40 o S. z. š. T 3,70 o V. z. d. 48,50 o S. z. š. U 3,80 o V. z. d. 48,50 o S. z. š. V 3,80 o V. z. d. 48,60 o S. z. š. W 3,90 o V. z. d. 48,60 o S. z. š. X 3,90 o V. z. d. 48,70 o S. z. š. Y 4,00 o V. z. d. 48,70 o S. z. š. Z 4,00 o V. z. d. 48,90 o S. z. š.

Vložitev zahtevkov in merila za podelitev pravic

Vlagatelji začetnega in konkurenčnih zahtevkov morajo izpolnjevati pogoje iz členov 4 in 5 odloka št. 2006-648 z dne 2. junija 2006 o rudarskih pravicah in pravicah podzemnega skladiščenja (Journal officiel de la République française z dne 3. junija 2006).

Zainteresirane družbe lahko vložijo konkurenčni zahtevek v devetdesetih dneh od dneva objave tega obvestila v skladu s postopkom, povzetim v „Obvestilu o podelitvi rudarskih pravic za ogljikovodike v Franciji“, ki je bilo objavljeno v Uradnem listu Evropskih skupnosti C 374 z dne 30. decembra 1994, str. 11, in določenim z odlokom št. 2006-648 o rudarskih pravicah in pravicah podzemnega skladiščenja. Konkurenčni zahtevki se naslovijo na ministrstvo, pristojno za rudarstvo, na spodaj navedeni naslov.

Odločitve v zvezi z začetnim in konkurenčnimi zahtevki se sprejmejo na podlagi meril za podelitev pravic rudarjenja, opredeljenih v členu 6 navedenega odloka, in sicer najpozneje 23. oktobra 2010.

Pogoji in zahteve za izvajanje dejavnosti in njeno prenehanje

Vlagatelji naj upoštevajo člen 79 in člen 79.1 rudarskega zakonika in odlok št. 2006-649 z dne 2. junija 2006 o rudarskih dejavnostih, dejavnostih podzemnega skladiščenja ter nadzoru rudnikov in podzemnih skladišč (Journal officiel de la République française z dne 3. junija 2006).

Vse dodatne informacije so na voljo pri Ministrstvu za ekologijo, energetiko, trajnostni razvoj in morje, ki je pristojno za zelene tehnologije in pogajanja o podnebnih razmerah (Direction générale de l'énergie et climat, Direction de l'énergie, Sous-direction de la sécurité d'approvisionnement et des nouveaux produits énergétiques, bureau exploration et production des hydrocarbures), Arche de La Défense Paroi Nord 92055 La Défense Cedex, FRANCE. (Tel. +33 140819537, faks +33 140819529).

Navedene zakonske in druge določbe so na voljo na spletni strani: http://www.legifrance.gouv.fr

(1) UL L 164, 30.6.1994, str. 3.